رباب المالكي -كود الممثل يوسف أوزلال لي مشهور بشخصية فاطمة تاويل عندو 7 صنايع والرزق ماضايعش. من غير التمثيل والكوميديا يوسف طلع واعر في العيطة لي كيشطح معاها ويشد عليها المزيان. سابقا كان كيبان فلي بواط ناشط مع صحابو ومقشب كيلوحو عليه الغرامة لكن دابا ولا الكتف على الكتف مع خديجة البيضاوية. وحط الممثل فيديوهات كيبان فيهم كيغني مع البيضاوية وبان صوتو قوي بزاف وزوين والمعجبين ديالو وديال خديجة كانو مستمتعين بالعيطة المرساوية.